पाएं अपने शहर की ताज़ा ख़बरें और फ्री ई-पेपरडाउनलोड करें
दो सहायक आरक्षकों की हत्या में शामिल नक्सलियों को पुलिस ने पकड़ा है। एसडीओपी कृष्ण कुमार पटेल ने बताया कि गुरुवार को भेज्जी थाना से निरीक्षक नरेंद्र राठौर के नेतृत्व में जिला पुलिस बल और सीआपीएफ 219 वाहिनी के जवान एरिया डोमिनेशन के तहत ग्राम चिंतागुफा, एलारमड़गू व आसपास के क्षेत्र की ओर रवाना हुए थे।
इस दौरान मुखबिर की सूचना पर ग्राम चिंतागुफा में घेराबंदी कर 26 वर्षीय उईका आयता और ग्राम एलारमड़गू से 25 साल के मड़कम हड़मा को पकड़ा गया। पूछताछ करने पर दोनों नक्सली आरोपियों द्वारा नक्सली संगठन में जनमिलिशिया सदस्य के रूप में कार्य करना बताया। आरोपियों ने बताया कि पिछले महीने की 15 अप्रैल को भेज्जी थाना इलाके के बस्ती रोड पुलिया के पास हुई 2 आरक्षकों की हत्या में वे शामिल थे। दोनों के पास आरक्षकों की हत्या में प्रयुक्त डंडा और अन्य समान बरामद किया गया। एसडीओपी ने बताया कि अन्य आरोपियों को जल्द गिरफ्तार किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn